Hüt morge isch de Augenarzt bi mir gsie zum kontrolliere ob die sich so entwicklet wie sie sölled. Also so en Untersuech isch scho echli e qual. Zerscht hend sie mir Augetropfe geh, denn hät mir de Augenarzt eifach mit eme Spreizer d Auge offe bhalte und den mit eme uuu grelle Liecht i d Auge zündet. Uuuu do bin ich den grad echli luut worde. Zum Glück isch das alle den relativ schnell verbie gsie. Und s Ergebnis isch ganz guet usgfalle. Alles sowiet  in ornig. Ich freu mich aber nöd so ganz uf die nöchschti Kontrolle. Die isch denn wieder i zwei Wuche.